Etnograf: Katrine

Strategi: Blive i session 2

|  |  |  |
| --- | --- | --- |
| **Noter** | | **Nøgleord / kodning** |
| **Hvor (lokation)? Session 2**  **Hvem (Observerede forsyninger og/eller andre deltagere)?**  **Aarhus Vand + Christian fra Grundfos**  Christian: Projektchef for Living lab  Karl Aage: Nævner flere ting, lidt mumlende – bl.a. lækage-opsporing  Ane: Data management (spildevand)  Søren: produktion og ”i lære” til lækage opsporing  Kurt: Projektchef for distribution og planlægning af bl.a. fornyelse  Christian (Grundfos): Arbejder med dataplatforme | |  |
| **Hvad (kort, nøgtern beskrivelse af observationer)**  Samtale om sektioner, nuværende anvendelse af data, samt digitaliseringens grænser. | |  |
| **Hvordan (enkeltvis og detaljeret, thick, beskrivelse af observationer)**  Bliver bedt om at vise vigtige punkter på kortet – Kurt står ikke nærmest, men går med det samme til kortet og konstaterer at de allerede er markeret. Han fortæller at de har 70 sektioner med to indgangspunkter af hensyn til forsyningssikkerhed. Alle sektioner har en distributionsbrønd og gruppen kommer ved fælles hjælp frem til de målere denne har; flow, temperatur, omløb, anordning til vandprøver m.fl.  Karl Aage svarer på spørgsmål om eksisterende system ifht at anvende den data de modtager. Han står roligt, i starten med hænderne i lommerne og er mere afslappet påklædt end de fleste af de andre – Fjällräven bukser, sweatshirt og outdoor-sko. Han beskriver at de får data ind og at en del af det er kodet i rød, gul, grøn. Det viser om der er problemer, men det kræver erfaring at finde og agere på fejlene. Han fortæller at det er en lang proces at tilpasse systemer, men at ”det er fantastisk software når det først virker”. Mens han taler lytter de andre opmærksomt.  Søren og Ane siger stort set intet, men følger med og kigger opmærksomt på dem der taler.  I det store hele taler Kurt mest, men det virker som om mange spørgsmål om digitalisering er drøftet internt i organisationen og de derfor kan præsenteres ret præcist. Det er også Kurt der pointerer at digitale systemer er til beslutningsstøtte og ikke til at træffe beslutningerne selvstændigt.  Der virker til at være enighed om, at digitaliseringen kan nå et mætningspunkt, hvor den ikke kan bidrage mere og der er behov for menneskelige vurderinger. En deltager kommer med et eksempel på en medarbejder på en rensningsanlæg, der registrerer at der er en anderledes lugt end der plejer at være, hvilket giver anledning til fejlfindning. Christian fra Grundfos supplerer med at fortælle om at alle systemer jo kræver et vist vedligehold, der kan overstige gevinsten. Han fortæller om et system de har testet, der lukkede helt ned ved blot en fejl og man derfor har valgt at erstatte visse dele med mennesker hvilket var en succes. | |  |
| **Analytiske kommentarer/ideer/refleksioner om observation (her taler ego)**  De to projekt-chefer taler i større sammenhænge og er ikke bange for at komme med statements om f.eks. digitaliseringsmætning (som ingen jo kan sige om er rigtigt eller forkert), hvorimod Karl Aage er mere konkret og taler om det han gør i sit arbejde. Det virker som om det forventes at Kurt fører an og de andre byder sig til med supplerende kommentarer. | |  |
| **Tværgående refleksioner og kommentarer fra dagen (her taler ego)** | |  |
| **Evt. billeder** |  |  |
| **Lyd?** |  |  |
| **Video?** |  |  |

A group of people in a room

Description automatically generated with medium confidenceA picture containing person, person

Description automatically generated